Леушино (Башҡортостан)

Леушино — Башҡортостанда бөткән тораҡ пункт. Стәрлетамаҡ районы Подлесный ауыл Советы биләмәһендә урынлашҡан булған.

 Тарихы 
XIX быуатта Леушино ауылы Өфө губернаһы Стәрлетамаҡ өйәҙенең 1-се станы составына инәСписки населенных мест Российской империи, составленные и издаваемые Центральным статистическим комитетом Министерства внутренних дел. - СПб. : изд. Центр. стат. ком. Мин. внутр. дел, 1861-1885. Вып. 45 : Уфимская губерния :... по сведениям 1870 года. - 1877.. Кальций, магний, калий һәм натрийҙан торған Леушино сығанаҡтары урынлашыуы арҡаһында билдәле була.

1870 йылғы мәғлүмәттәр буйынса, Леушинола 46 ихата һәм 301 кеше булған (152 ир-егет һәм 149 ҡатын-ҡыҙ); өҫтөнлөклө милләт — урыҫтар. Ауылда һыу тирмәне булған. Халыҡ арба, сана, тәгәрмәстәр, тәгәрмәс туғыны эшләү, сабата үреү менән шөғөлләнгән.

1920 йылдарҙа Стәрлетамаҡ кантоны Ашҡаҙар улусының Леушино ҡасабаһы булараҡ иҫәпләнә. 1920 йылғы халыҡ иҫәбен алыу мәғлүмәттәре буйынса, ҡасабала 13 ихата һәм 82 кеше булған (35 ир-егет һәм 47 ҡатын-ҡыҙ); өҫтөнлөклө милләт — рустарСписок населенных пунктов Башреспублики. Уфа, 1926.: с. 129 . 1926 йылда СССР Бөтә Союз халыҡ иҫәбен алыу мәғлүмәттәренә ярашлы, Ашҡаҙар улусы Талалаевка ауыл Советының Леушино ауылында 15 йорт һәм 96 кеше булған (50 ир-егет һәм 46 ҡатын-ҡыҙ)Ашкадарская волость. Перечень материалов переписи 1926 года.

1952 йылғы белешмәлә Леушино ауылы Стәрлетамаҡ районы Талалаевка ауыл Советы составында ауыл булараҡ теркәлгәнБашкирская АССР : административно-территориальное деление на 1 июня 1952 года : [справочник] / Президиум Верхов. Совета БАССР ; [сост. Н. Ильин, Ш. Файзуллин, М. Курамшин и др. ; отв. ред. А. Денисов]. — Уфа : Башкирское книжное издательство, 1953. С. 376. 1969 йылғы белешмәлә һәм 1985 йылғы топографик картала инде Леушино ауылы юҡБашкирская АССР : административно-территориальное деление на 1 января 1969 года : [справочник / ред. А. И. Захаров]. — Изд. 5-е. — Уфа : Башкирское книжное издательство, 1969. С. 285. Фараз буйынса, Леушино ауылы Талалаевка составына инә.

Леушино ауылында Социалистик Хеҙмәт Геройы Анатолий Назарович Каллистов (1910—2001) тыуған.

 Урынлашыуы 
Леушино ауылы Мәҫәле йылғаһының уң ярында урынлашҡан булған. 1952 йылғы мәғлүмәттәр буйынса, Талалаевка ауылынан көнбайышҡа ҡарай бер километр алыҫлыҡта ятҡанКарта Уфимской губернии 1912 года .

 Иҫкәрмәләр 

Категория:Тарихи Башҡортостан ерҙәре топонимикаһы
Категория:Башҡортостандың бөткән ауылдары
Категория:Стәрлетамаҡ районының бөткән ауылдары
Категория:Алфавит буйынса тораҡ пункттары